CELEX: 22016D1820
Language: et
Date: 2016-09-30 00:00:00
Title: AKV-ELi suursaadikute komitee otsus nr 4/2016, 30. september 2016, põllumajanduse ja maapiirkondadega seotud koostöö tehnilise keskuse juhatuse liikme ametisse nimetamise kohta [2016/1820]

14.10.2016   
            
            
               ET
            
            
               Euroopa Liidu Teataja
            
            
               L 278/50
            
         AKV-ELi SUURSAADIKUTE KOMITEE OTSUS nr 4/2016,
   30. september 2016,
   põllumajanduse ja maapiirkondadega seotud koostöö tehnilise keskuse juhatuse liikme ametisse nimetamise kohta [2016/1820]
   AKV–ELi SUURSAADIKUTE KOMITEE,
   võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel 23. juunil 2000. aastal Cotonous alla kirjutatud partnerluslepingut, (1) mida muudeti esimest korda 25. juunil 2005 Luxembourgis (2) ja teist korda 22. juunil 2010 Ouagadougous, (3) eriti selle III lisa artikli 3 lõiget 5,
   võttes arvesse AKV–ELi suursaadikute komitee 7. novembri 2013. aasta otsust nr 5/2013 põllumajanduse ja maapiirkondadega seotud koostöö tehnilise keskuse põhikirja kohta, (4) eriti selle lisa artikli 5 lõiget 4,
   ning arvestades järgmist:
   
               (1)
            
            
               Põllumajanduse ja maapiirkondadega seotud koostöö tehnilise keskuse põhikirja artikli 5 lõikes 4 on sätestatud, et suursaadikute komitee kehtestatud menetluse kohaselt nimetab AKV–ELi suursaadikute komitee põllumajanduse ja maapiirkondadega seotud koostöö tehnilise keskuse juhatuse liikmed maksimaalselt viieks aastaks, kusjuures poole ametiaja möödumisel esitatakse nende tegevuse kohta vahearuanne.
            
         
               (2)
            
            
               Kooskõlas AKV–ELi suursaadikute komitee 12. oktoobri 2015. aasta otsusega nr 1/2015 põllumajanduse ja maapiirkondadega seotud koostöö tehnilise keskuse juhatuse liikme ametisse nimetamise kohta (5) lõppeb ühe juhatuse liikme ametiaeg 6. novembril 2016,
            
         
               (3)
            
            
               AKV-ELi partnerluslepingu kehtivusaeg lõppeb 29. veebruaril 2020 vastavalt selle artikli 95 lõikele 1. Seega on järelejäänud ametiajaks enne lepingu kehtivusaja lõppemist vaja ametisse nimetada uus juhatuse liige,
            
         ON TEINUD JÄRGMISE OTSUSE:
   Artikkel 1
   Põllumajanduse ja maapiirkondadega seotud koostöö tehnilise keskuse juhatuse liikmeks nimetatakse järgmine isik:
   
               —
            
            
               Frederike PRAASTERINK.
            
         Artikkel 2
   Ilma et see piiraks edaspidiseid otsuseid, mida AKV–ELi suursaadikute komitee võib oma pädevuse kohaselt teha, koosneb põllumajanduse ja maapiirkondadega seotud koostöö tehnilise keskuse juhatus järgmistest isikutest:
   
               —
            
            
               Frederike PRAASTERINK,
            
         kelle ametiaeg lõppeb 29. veebruaril 2020, ning
   
               —
            
            
               prof Baba Y. ABUBAKAR,
            
         
               —
            
            
               prof Augusto Manuel CORREIA,
            
         
               —
            
            
               Helena JOHANSSON,
            
         
               —
            
            
               dr Faustin R. KAMUZORA ja
            
         
               —
            
            
               prof Clement K. SANKAT,
            
         kelle ametiaeg lõppeb 6. novembril 2018.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 30. september 2016
      
         
            AKV–ELi suursaadikute komitee nimel
         
         
            eesistuja
         
         L. M. ISHMAEL
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      (4)  ELT L 309, 19.11.2013, lk 50.
   
      (5)  ELT L 278, 23.10.2015, lk 26.